section_heading: Životopis
paragraph_text: Rođen je u Dubrovniku, a podrijetlom je iz Lumbarde na otoku Korčuli. U Zagrebu je studirao dirigiranje na Muzičkoj akademiji. Godine 1986. pobijedio je na natjecanju mladih dirigenata u Zagrebu, nakon čega je na poziv maestra Vjekoslava Šuteja, angažiran kao zborovođa i dirigent u Hrvatskom narodnom kazalištu u Splitu. U dva je navrata bio ravnateljem Opere splitskog HNK. Debitirao je kao operni dirigent izvedbom Verdijeve La Traviate (1987.). Na Splitskom ljetu debitirao je 1989. godine dirigirajući Orffovu kantatu Carmina burana. Inozemnu karijeru započeo je 1995. godine. Od 2001. do 2003. u Turskoj je bio generalnim umjetničkim ravnateljem Državne opere u Ankari i umjetničkim direktorom festivala u Aspendosu. Od 2007. godine djeluje kao samostalni umjetnik stalno nastanjen u Zagrebu. Nagrađen je najuglednijim hrvatskim kazališnim priznanjem, Nagradom hrvatskog glumišta. Maestro Lipanović dobio ju je u kategoriji najboljeg opernog dirigentskog ili redateljskog ostvarenja za dirigiranje operom Nabucco na 64. Splitskom ljetu.Splitsko ljeto ''65. Splitsko ljeto: Irina Čaban Bilandžić i Ivo Lipanović dobitnici Nagrade hrvatskog glumišta (pristupljeno 29. svibnja 2020.)Dubrovačke ljetne igre Lipanović, Ivo - dirigent'' 20. veljače 2014. (pristupljeno 29. svibnja 2020.)